На основу чланова 27.и 33. Закона о јавној својини („Службени гласник РС“број 72/11,88/2013,105/2014 и 108/2016),члана 5.Одлуке о условима прибављања и отуђења непокретности у јавној својини,отуђења покретних ствари у јавној својини ,давања у закуп ствари у јавној својини и поступцима јавног надметања , прикупљања писмених понуда и непосредне погодбе(„Службени лист града Ниша“78/2013) и члана 3.Одлуке о општинском већу(„Службени лист града Ниша“83/2008)

Општинско веће општине Гаџин Хан на седници одржаној 06.04.2017.год донело је следећу:

**ОДЛУКА**

О продаји коришћених путничких аутомобила

I

Извршити продају наведених коришћених аутомобила методом јавног надметања и то:

1.ШКОДА СУПЕРБ АМБИ 2.0 ТДИ ,ЕУР 5,103KW,година производње 2012,погонско гориво:дизел;

2.ОПЕЛ АСТРА КЛАСИК,год.производње 2002,број шасије : WOLOMFE192GO25197,погонско гориво: бензин;

3.МЕРЦЕДЕС-БЕНЗ,старије производње ,подаци о возилу биће прибављени од ПС Гаџин Хан.

II

У циљу процене вредности наведених возила из става I, ФОРМИРА СЕ КОМИСИЈА у саставу:

1.Вита Шарковић,запослен на пословима портира у општинској управи општине Гаџин Хан;

2.Зоран Марковић,запослен на пословима радника за одржавање возила у ЈП“Дирекција“Гаџин Хан;

3.Мишел Савић,запослен на пословима канцелариског радника у општинској управи општине Гаџин Хан.

Задатак комисије је да изврши процену вредности наведених возила ,сачини извештај о вредности и исти достави комисији која ће спровести продају возила.

III

У циљу спровођења поступка продаје наведених возила методом јавног надметања, ФОРМИРА СЕ КОМИСИЈА у саставу:

1.Горан Стоиљковић,заменик председника општине Гаџин Хан;

2.Милисав Филиповић,члан Општинског већа општине Гаџин Хан;

3.Александар Ранђеловић,запослен у кабинету Председника општине Гаџин Хан.

Задатак комисије је да спроведе поступак продаје методом јавног надметања у року од 15 дана од дана достављања извештаја од стране комисије за процену вредности, води записник о току јавног надметања, Општинском већу општине Гаџин Хан достави записник са одговарајућим предлогом за даљу надлежност.

IV

Овлашћује се председник општине Гаџин Хан, Саша Ђорђевић, да може потписати уговоре о купопродаји возила са понуђачима који су понудили највишу цену.

У Гаџном Хану,дана 06.04.2017.год.

Број:06-189/17-III

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић